b"\n_START_ARTICLE_\nNaujasis kursas\n_START_PARAGRAPH_\nNaujasis kursas (angl. 'New Deal') JAV prezidento Franklino Ruzvelto 1933-1939 metais \xc4\xafvesta ekonomin\xc4\x97-visuomenin\xc4\x97 reform\xc5\xb3 programa. \xc5\xa0i\xc5\xb3 reform\xc5\xb3 tikslas buvo Did\xc5\xbeiosios depresijos metu spr\xc4\x99sti i\xc5\xa1kilusias \xc5\xabkines problemas, kurios milijonus amerikie\xc4\x8di\xc5\xb3 paliko be darbo, o \xc5\xabkis buvo degraduojantis. Buvo nuspr\xc4\x99sta, kad nesiki\xc5\xa1ant reik\xc4\x97s ilgai laukti ir vyriausyb\xc4\x97s intervencijos, tod\xc4\x97l naujasis kursas yra b\xc5\xabtinas norint stabilizuoti ir vadovauti ekonomikai._NEWLINE_'Naujasis kursas' r\xc4\x97m\xc4\x97si vyriausyb\xc4\x97s intervencija. Buvo \xc4\xafvestos bedarbi\xc5\xb3 pa\xc5\xa1alpos, vie\xc5\xa1ieji darbai, i\xc5\xa1 federalinio biud\xc5\xbeeto finansuojamas verslas. Buvo teisi\xc5\xa1kai reguliuojamas verslas, \xc5\xbeem\xc4\x97s \xc5\xabkis ir bank\xc5\xb3 veikla. Be to, buvo \xc4\xafvedami mechanizmai stimuliuojantys nauj\xc5\xb3 darbo viet\xc5\xb3 k\xc5\xabrim\xc4\x85si. D\xc4\x97l Naujojo kurso politikos Ruzveltas tapo populiarus tarp JAV gyventoj\xc5\xb3, d\xc4\x97l to jis laim\xc4\x97jo JAV prezidento rinkimus keturis kartus i\xc5\xa1 eil\xc4\x97s (1932 m., 1936 m., 1940 m. ir 1944 m.), tai rekordas tarp JAV prezident\xc5\xb3._NEWLINE_1935 m. \xc4\xafvestas Social Security Act, pagal kur\xc4\xaf buvo galima gauti pensij\xc4\x85 ir visuomenin\xc4\x99 pagalb\xc4\x85.\n_START_SECTION_\nIntervencijos \xc5\xa1alinink\xc5\xb3 argumentai\n_START_PARAGRAPH_\nAsmenys nepasitikintis laisv\xc4\x85ja rinka argumentuoja, kad Naujasis kursas nebuvo geras \xc5\xbeingsnis, nes \xc5\xbelugimas buvo toks gilus, kad net didel\xc4\x97 intervencija negal\xc4\x97jo pad\xc4\x97ti pataisyti blogybi\xc5\xb3, kurios atsirado d\xc4\x97l \xc5\xabkio nestabilumo.\n_START_SECTION_\nLaisvosios rinkos \xc5\xa1alinink\xc5\xb3 argumentai\n_START_PARAGRAPH_\nLaisvosios rinkos \xc5\xa1alininkai sako, kad kriz\xc4\x97 atsirado ir pagil\xc4\x97jo d\xc4\x97l valstyb\xc4\x97s ki\xc5\xa1imosi. Pagrindinis Naujojo kurso politikos \xc5\xa1alinink\xc5\xb3 argumentas, tai \xc4\xafmoni\xc5\xb3 i\xc5\xa1laikymo i\xc5\xa1laid\xc5\xb3 padid\xc4\x97jimas. D\xc4\x97l to investavimas ir nauj\xc5\xb3 darbuotoj\xc5\xb3 \xc4\xafdarbinimas buvo labai apsunkintas. Naujojo kurso politika parod\xc4\x97, kad savaime ekonomika atsistatyt\xc5\xb3 per ilgesn\xc4\xaf laikotarp\xc4\xaf."